(Жак Фреско) Преди години питах хората:
"Мислите ли, че някога ще отидем до Луната"?
Те казваха: "Не и след хиляда години".
Аз отвръщах: "Да сте изучавали ракетни технологии или космически пътувания"?
"Не". "Тогава как стигате до този извод"?
"Просто здрав разум".
Ако имахме здрав разум, не би имало войни, бедност, глад
или разрушаване на околната среда.
Щом можем да изпратим човек на Луната,
със сигурност можем да се справим и с тези проблеми.
[Джеф Хофман, бивш астронавт от НАСА] Като много деца, на 6-годишна възраст
и аз мечтаех да летя в космоса. По моето време
единствените астронавти бяха Флаш Гордън и Бък Роджърс.
Продължих и станах професионален астроном.
За мой късмет ме избраха в първата група астронавти, използващи совалка.
Тренирахме дълго време.
Разбира се, преминаваш през много различни видове симулатори.
Но когато седиш там горе в истинската ракета,
изведнъж осъзнаваш, че това не е симулаторът.
Цялата машина се тресе леко на ракетната площадка.
Тогава долу под теб чуваш този рев.
Цялата совалка се накланя малко напред.
И тогава, докато се връща обратно във вертикална позиция,
изведнъж "Тряс!" - ускорителите с твърдо гориво се запалват.
Вибрациите и шумът са невероятни.
За следващите две минути
седиш върху невероятна мощ.
Аз просто се държах и си мислех:
"Надявам се това нещо да не се разпадне".
И то не се разпадна.
Тогава вече гледахме навън през прозореца.
Синьото небе вече се беше превърнало в черен космос.
В далечината виждах да се появява брегът на Африка.
Винаги ще си спомням това чувство от първия си полет, когато осъзнах:
Уау! В космоса си!
Виждаш изгревите и залезите от орбита.
По 16 пъти на всеки 24 часа.
Особено прелитането над Земята по време на нощ
ти дава истинска представа за човешката цивилизация.
През деня, гледайки надолу, виждаш цветовете на Земята.
Виждаш формите на сушата, на континентите.
През деня могат да се видят много красиви неща.
Вижда се също така и човешкото въздействие
върху планетата ни, и това може да бъде доста стряскащо.
В продължение на 11 години полети
гледах непрекъснатото обезлесяване на Амазонската джунгла.
[Рондония, Бразилия, 2010 г. 24 години обезлесяване]
През нощта постоянно виждаш изгаряне на стърнища
по целия свят.
Можеш да видиш затлачването на пристанища.
Можеш да видиш как в Африка горите се смаляват всяка година.
Знаем за глобалното затопляне и какво причиняваме на атмосферата.
Това е другото, за което наистина си даваш сметка от космоса -
колко тънка е нашата атмосфера.
Това, че виждаме щетите върху околната среда,
причинени от хората,
но ги виждаме от космическа перспектива -
това значи, че те не са нещо, което можем да игнорираме.
Планетата реагира на присъствието на човечеството.
(Карл Сейгън, "Бледа синя точица", 1994) Земята е една много малка сцена
от голямата космическа арена.
Замислете се за реките от кръв,
пролети от всички онези генерали и императори
за да могат славно и триумфално
да станат мимолетните господари
на късче от една точица. [Земята от разстояние 6 млрд. км]
Замислете се за безкрайните жестокости, причинявани
от обитателите на едно ъгълче от този пиксел
на едвам-различаващите се от тях обитатели на някакво друго ъгълче.
Колко са настървени да се избиват,
колко пламенна е тяхната омраза.
Нашите превзетости,
въображаемата ни важност,
заблудата, че имаме някакво привилегировано място във Вселената -
всичко това е поставено под въпрос от това петънце бледа светлина.
Нашата планета е самотна точица
в безбрежния космически мрак.
В цялата тази необятност няма и намек,
че отнякъде може да дойде помощ,
която да ни спаси
от самите нас.
Проектът "Венера" представя
ИЗБОРЪТ Е НАШ
Документален филм на Роксан Медоус, Джоел Холт
Музика - Кат Епъл
ЧАСТ I
(Разказвач) За първи път имаме способността, технологиите
и знанията да постигнем глобално общество на изобилието за всички.
Не можем да продължаваме както досега -
или последствията със сигурност ще бъдат ужасни.
Доклад на ООН от 2012 година посочва, че до 2040 г. се очаква
глобален ръст на населението от 7 до почти 9 милиарда.
Нуждите от ресурси ще нараснат експоненциално.
Предвижда се, че до 2030 година нуждите от храна ще нараснат с 50%,
нуждите от енергия - с 45%,
а от вода - с 30%.
Понастоящем изразходваме природните ресурси
50% по-бързо отколкото планетата може да ги поднови.
Изчислено е, че с това темпо ще ни трябват още три планети Земя,
за да посрещнем нуждите от ресурси, такива каквито са днес.
Какво е Шестото измиране?
То в момента ли се случва? Какво го причинява?
Това, което ние, човешките същества, причиняваме на планетата,
променя основните условия на живот
много бързо и драматично.
(Разказвач) И все пак, от екологичните катастрофи до войните,
остарелите ни ценностни системи поддържат лудостта,
застрашавайки ни по множество начини.
Нима най-доброто, което можем да направим,
е да почистим след катастрофата?
Дали политиците ни са способни
и изобщо компетентни да управляват света около нас?
(Гордън Браун) Нека обясня.
Ред в залата! Премиерът!
(Разказвач) Дали ние сме просто неспособни да предвиждаме
и планираме бъдещето си?
Дали сме природно сбъркани по начини, които не можем да променим?
(Журналист) Защо просто не използваме стрелкови отряди?
(Разказвач) Често чуваме, че човешката природа е фиксирана...
Такава е човешката природа!
...и че най-лошите ни качества са вродени.
Как ще престанат да бъдат престъпници? - О, глупости!
Те са родени такива и няма смисъл да се опитваме да ги променяме.
Детерминанти на поведението
(д-р Шлингер) Мисля, че трудно може да се говори за определена човешка природа,
така както говорим за фиксирани модели на поведение при не-човешките видове.
Но при хората определено главната роля играе ученето.
Всъщност аз наричам човека "учещото се животно",
защото хората учат повече от което и да е друго животно.
(Разказвач) И все пак, имайки предвид нашата агресивна история,
войнствените ни наклонности,
ревността и омразата...
(Американски войник) Продължавай да стреляш!
(Разказвач) ...ние все още имаме много да учим.
Човек би помислил, че е невъзможно
просто да се пренебрегнат условията, в които сме потопени.
Културата ни не е осведомена.
Не знае какви сили формират човешкото поведение.
Затова тя си създава собствена концепция
и проектира собствените си ценности върху човешкото поведение,
и казва, че това е човешката природа.
Ето тук греши.
В момента има експлозия на технологиите в обществото ни.
Много хора мислят, че технологиите ще ни спасят.
Технологиите определено са улеснили живота ни в много аспекти.
Намери място за паркиране. - Намерено.
Понякога това е положително, понякога - не толкова.
(Журналист) Дрони, въоръжени с ракети "Хелфайър"...
Бихте ли искали да ви плащат, за да шпионирате съседите си?
Но има една технология, която нямаме, а ни трябва извънредно много,
ако наистина искаме да се променим - това е технологията на поведението.
Науката за поведението трябва да се приложи така както науките физика,
химия и биология бяха приложени.
Това е липсващият елемент в културата ни.
А той е и най-трудният, защото
се противопоставя на начина, по който повечето хора мислят за себе си.
(Разказвач) Изследването на човешкото поведение по същия начин,
по който изследваме всяко друго физическо явление,
ще ни позволи да разберем факторите, отговорни за формирането
на отношението и държанието ни.
Учените, занимаващи се с природни науки, предполагат, че техните области
се подчиняват на закономерности. Ако не е така, не можеш да правиш наука.
Поведенческите учени също предполагат, че поведението на хората
и на другите организми е закономерно.
Да не предполагаш това значи да приемеш,
че човешкото поведение някак си е отделено от останалата природа.
Но ние не правим такова предположение.
Ние правим предположението, че човешкото поведение е част от природата.
Човешкото поведение е толкова закономерно, колкото и всичко останало.
Слънчогледът не се обръща към слънцето.
Слънцето го кара да се обръща,
влияейки на мембраните му.
Една лодка не може да плува сама; вятърът я движи.
Растенията не растат сами. Те биват тласкани
от слънчевата светлина, почвата, температурата и всякакви други неща.
Всички неща биват тласкани от други неща.
Върху всички хора въздействат други неща.
Майка ви е повтаряла "чаша, маса, лампа, тате, мама" -
отново и отново, докато и вие не сте започнали да правите същото.
Дори расовата омраза е нещо научено.
(Говорител) ...докато идеалите на нетолерантността и расовото превъзходство
се предават на следващите поколения.
Може да те възпитат да мразиш афроамериканци.
Може да те възпитат да мразиш евреи, шведи, всякакви хора.
Мразя филипинци!
Мразя мексиканци!
Всичките ги мразя!
Може да отгледаме еврейско момче в нацистка култура -
той ще стане един добър нацист.
Основен влиятел?
Механичните процеси се базират на множество взаимодействащи си системи.
Какво държиш, синко? - Самолет.
Кое го кара да лети? Перката ли?
Перката няма да се върти, ако няма мотор, нали?
Значи лети благодарение на мотора? - Но на мотора му трябва гориво.
Тогава предполагам, че горивото го кара да лети.
Почти, но ако няма свещи
и няма кислород, горивото няма да се възпламени.
Значи са свещите и кислородът?
Така изглежда, но всъщност дори всичко това да работи,
ако ги няма крилата и контролните повърхности, които го издигат,
самолетът никога няма да полети.
Значи той лети благодарение на крилата и контролните повърхности?
Всъщност са всички неща, които изброихме. Това е сложна машина.
Всички тези неща трябва да работят заедно, за да може самолетът да полети.
Това е много подобно на други технологии и дори на човешкото поведение.
Значи всички тези неща заедно го карат да лети.
Точно така, хлапе!
(Разказвач) Също като механичните системи, нашето поведение
няма само един-единствен причинител.
Господ дава на хората добра кръв и лоша кръв, и това е то.
Нашето поведение е резултат от многото взаимодействащи си променливи,
с които се сблъскваме.
Средата никога не може да бъде една и съща за два отделни индивида.
Това наистина опровергава твърденията от рода на:
"Аз имам три деца. Всички те са отгледани в една и съща среда,
но станаха много различни едно от друго".
Е, според това определение, "същата среда" се отнася
към къщата, в която са живели, или родителите, които са имали.
Няма такова нещо като "една и съща среда".
Ако имаш две деца, едното е на 4 години и ти си играеш с него,
а другото стои отстрани намусено.
Питаш го: "Какво има?", и детето прави така.
Създаваш ревност и завист. Ето откъде идват тези неща.
(д-р Шлингер) Но от научна гледна точка, "средата" всъщност се състои
от непрестанните взаимодействия между твоето поведение
и събитията вътре в теб и извън теб.
Значи средата е в постоянно движение.
Слагаш и малкото, и по-голямото дете в скута си.
Казваш: "Обичам ви и двамата".
Никога не играй само с едното от тях, не си избирай любимец.
Ако кажеш: "Ти може да отидеш на кино,
но ти не, защото не си си написал домашното".
После когато единият падне по стълбите, другият ще се подсмихне.
Не защото е лош, а защото се чувства онеправдан.
(Разказвач) Дори нашите разбирания за естетика и красота
често са приписвани на някакво вътрешно качество,
но по-задълбочено изследване показва, че тези възприятия
варират значително в зависимост от мястото и времето.
Мисля, че представите за естетика и красота са до голяма степен научени.
Достатъчно е да направите проучвания на различни култури
за това какво хората смятат за привлекателно и красиво.
Ще установите, че от култура до култура представите се различават значително.
Понякога те се различават значително дори в една и съща култура.
Има хора, които носят месингови халки около вратовете си,
за да ги удължават.
Ако махнеш халките, главата клюмва.
Но те смятат това за красиво.
На някои от островите, които посетих,
ако задните части на момичето стърчаха много навън, това беше красиво.
Другите момичета бяха нищо пред нея.
(Говорител) Дори и момиче може да се намери затворено в клетка,
докато не качи почти 120 килограма,
което я прави почти, но не съвсем годна за брак в нейната страна.
Знам, че има предположения, че за представите ни за красота
допринасят генетични фактори,
но аз смятам, че най-простото обяснение за това
какво един индивид смята за красиво трябва да се търси
в средата на този индивид; в културата, в която е израснал.
Ако всички имаха носове по 30 сантиметра, и ти би се оперирал.
Няма такова нещо като "красота".
Всичко са наши проекции.
Ако се ожениш за най-красивото момиче на света
и тя се окаже трън в гащите,
това лице за теб става грозно.
(Разказвач) Някои изследователи твърдят, че гените, а не възпитанието,
определят дали някой ще стане престъпник,
дори убиец.
Ако попитате хората какво определя дали ще станеш
доктор, адвокат или нещо друго,
повечето хора ще се съгласят, че това зависи от възпитанието:
от влиянието на родителите ти, на учителите, на другите.
А не от гените. Гените не определят дали ще станеш адвокат или доктор.
(Разказвач) Гените не ни дават ценностна система
или процес, според който да оперираме.
Гените не формират поведението ни.
Самите гени са формирани от еволюционната ни история.
Но поведението ни бива напълно формирано
от средата, на която сме изложени.
(Разказвач) Поведението не се появява във вакуум.
То винаги е зависимо от значителни приноси от средата ни.
Исках да разбера дали мъжете имат вродено отношение към жените,
или го научават.
Затова преди години отидох на един остров.
Интересното нещо относно хората на този остров беше, че не носеха дрехи.
Никога не видях мъж да зяпа женското тяло.
Децата плуват голи, когато са бебета.
Момчета и момичета заедно.
На острова нямаше зяпачи.
В колибите им нямаше снимки на голи жени по стените.
Защото да си гол беше нормално.
Те казваха на момичето: "Аз харесва теб".
Галеха ги от върха на главата до долу.
Не посягаха към гърдите.
В нашата страна мъжете се насочват към гърдите на жените,
защото са научени така: "Хей, скивай балкона на тая мацка"!
Играта на обвинения
И чия е вината? - Не е на демократите.
Не е твоя вина.
Вината е на медиите и на републиканците.
А също и на застрахователната компания.
И за всичко това е виновен Обама!
Традиционният възглед,
който дава на индивида лична отговорност и автономност,
също така дава на индивида заслуга за неговото поведение,
а от друга страна обвинява индивида за неговото поведение.
Да обвиняваме хората за поведението им
е едно от най-пагубните неща
в нашата така наречена напреднала култура.
Тяхното поведение е формирано от културата, в която са израснали.
Всичко това се базира на предпоставката, че ние сме свободни;
че ние можем свободно да избираме поведението си.
Но научната гледна точка всъщност взима противоположната позиция.
Научната перспектива е детерминистка, което предполага,
че поведението ни се подчинява на закономерности, то е причинено.
Няма сериен убиец, който да няма минало,
което го е направило такъв.
Всеки гангстер в Ню Йорк е станал такъв,
като е дружал с подобни хора.
(Разказвач) Нашите социални и правни системи обвиняват и наказват индивида.
Но опитите поведението да се поправи чрез наказателни мерки
пренебрегват миналото на човека и неговото обкръжение,
които поначало са формирали това поведение.
(ТВ говорител) От старите затворнически банди
до разрушителните улични банди:
това е взривоопасна смес както за затворниците, така и за пазачите.
(Разказвач) Изследванията показват, че ученето променя също
и физико-химичната структура на мозъка.
Очевидно има много допринасящи фактори,
но в сравнение с ефектите на цялостната среда
гените играят малка роля в това как учим.
Нито едно китайско бебе не е било родено говорейки вече китайски.
Знаехте ли това? Те трябва да ходят на училище, за да научат езика.
Никое френско бебе не се е родило, говорейки френски.
Без значение колко години родителите са говорели френски,
бебетата трябва да го научат.
Мозъчната ни кора е наистина основана на пластичността.
Поведението ни е много адаптивно и се поддава силно на влияния.
Ние сме най-адаптивното същество на планетата.
Ако разгледате човешката история,
ще видите, че сме се научили да се адаптираме
към всеки вид среда на планетата.
Единствената разлика между един проповедник и един крадец
е средата, в която са израснали.
(Разказвач) Ние не стигаме сами до заключенията си,
без никакви външни влияния.
Ние не променяме възгледите си.
Възгледите ни биват променяни от събитията.
Чу ли за ония братя Райт?
Не.
Разправят, че искали да построят летяща машина.
Никога няма да има летящи машини.
Ако Господ искаше те да летят, щеше да им даде криле.
(Бурен смях)
(Разказвач) Възгледите ни биват променяни от събитията.
Промених си мнението!
Да, и аз.
Ако си роден с по-ефективен мозък,
по-бърз от средното,
и ако си отгледан във фашистка среда,
ще станеш фашист по-бързо.
Един добър мозък не може да каже кои неща са значими.
Мозъкът няма механизъм за преценка.
Единствено експерименталните резултати определят това.
Ако обкръжението, което формира ценностите ни, остане непроменено,
независимо от подтикванията на поети, свещеници и политици,
същото поведение и ценности ще се запазят.
Ако кажеш на хората, че нямат право да ловят риба в даден район,
но не им осигуриш храна и поминък,
те ще нарушат тези закони.
Всички закони трябва да съответстват на физическия свят.
Но не законите предотвратяват престъпленията,
а удовлетворяването на условията.
(Журналист) В днешно време бракониерите на носорози идват с хеликоптери
и са въоръжени с мощни транквиланти и моторна резачка.
Рогът на носорога вече е по-ценен от злато.
Ако хората са безработни,
те ще направят каквото трябва, за да изхранят семейството си.
Ако направиш закон против кражбата на храна,
хората все пак ще крадат храна, ако това е необходимо
за нуждите на семействата им.
Всеки направен от човека закон, който не съответства
на обстоятелствата на реалността, ще бъде нарушен.
(Разказвач) Висшите идеали и стремежи на хората
не могат да се осъществят, ако има бедност и войни.
(Андрю Бачевич - Бостънски университет) Когато искаме да бомбардираме някого,
има забележително малко обсъждане колко ще струва това.
Но когато се обсъжда дали можем или не можем
да помогнем на хора, които страдат,
изведнъж ставаме много съзнателни за разходите.
(Разказвач) Никоя култура не оценява човешкото поведение по този начин.
Ако го правеха, те щяха да питат какво причинява алчност,
тесногръдие, неравенство и войни.
Те ви възпитават с ценностите, които ги държат на власт.
(Разказвач) За съжаление всички общества до момента
са индоктринирали хората с ценности, които поддържат властващите.
ЧАСТ II
Ако направите филм за днешната култура
и го покажете в бъдещето, биха го сметнали за филм на ужасите.
(Разказвач) И така, нека изследваме основните фактори,
които управляват живота на хората и нациите:
Парите
и ценностите, поведенията и последиците,
които те пораждат.
Какво е заглавието тук? - Стоковият пазар е манипулиран!
Не си знаете кредитната оценка? - Не си я знам.
Това е много важно... Не искате ли да си купите къща?
Кой си ти? Мотивираният професионалист,
който няма да се спре пред нищо, за да постигне каквото иска?
...и всички са признати за виновни по повече от 10 обвинения в измама.
Мотив за печалба. Конкуренция.
Това е основата на капитализма.
Какво имаш в портфейла? Какво караш? Какво искаш да си купиш?
(Репортер) Военните фирми се радват на рекордни печалби.
...от военно-промишления комплекс.
Катастрофално повишаване на грешно насочена мощ.
Ако си част от военно-промишления комплекс,
може би целта ще бъде да има повече войни.
...да поговорим за дроните, дали помагат или пречат...
...няма да бъдат убити или наранени цивилни.
[Експлозия]
(ТВ глас) По-голямата част от убитите
не са били важни цели...
...И силата на парите вечно присъства...
Остаряла система
...и изисква сериозното ни внимание.
"Трудно е било за ранните форми на живот
да изпълзят от праисторическата тиня,
без да повлекат част от нея със себе си". - Жак Фреско
(Разказвач) Бидейки остатък от Древността,
парите днес служат предимно като инструмент за корупция,
лишение и контрол в ръцете на малцина.
(Аби Мартин, журналист и водещ) Покварили са всичко.
Всяка институция, в която живеем, е опорочена от парите.
Това, което ме изумява, е,
че можем да бъдем поробени от нещо, което самите ние сме създали.
Не поробени физически, а умствено поробени
от една идея, която е създадена от човечеството.
Архаично е, защото смятам, че сме надраснали това,
което може да се постигне с пари.
"Добре е, че хората в страната
не разбират банковата и паричната ни система, защото ако я разбираха,
вярвам, че веднага щеше да избухне революция".
- Хенри Форд, Компания "Форд Мотор"
(Разказвач) В отчаян опит да оцелеят, мнозина работят повече от една работа.
Те може даже да откраднат, да излъжат или да злоупотребят.
Обикновения човек е изложен на толкова стрес -
притеснява се за наема, да не си изгуби работата, не може да изплати къщата.
В по-голям мащаб мотивът за печалба
създава безмилостен цикъл на опустошение.
Болестите, замърсяването и войните се приемат за нещо нормално.
Имаме нещо като военно-времева икономика,
която започва да се самоподдържа.
Имаме могъщи хора, намиращи се във властови вакуум,
които виждат като свой интерес да поддържат конфликта.
(Разказвач) Но всичко това облагодетелства малцината на върха,
които живеят паразитно чрез манипулирането и контрола върху парите.
(Дилън Ратиган, автор и водещ) В момента банковата система
на практика поробва хора, поробва студенти, поробва институции
и източва ресурси от тях.
(Карън Худс, икономист) Нагласили са го така, че да има частни централни банки,
които да могат да налагат на всички лихви върху валутата им
и да забогатяват, без да правят нищо.
Кой прави всичко това? Една група банкери,
Системата на Федералния резерв - това е частна система.
Федералният резерв е частна банка, притежавана от частни акционери.
Не позволявайте думата "федерален" да ви заблуди.
(Ерин Ейд, репортер) Те просто да задоволяват
банковите нужди на правителството.
През 1913 г., когато Удроу Уилсън позволява
да се приеме законът за Системата на Федералния резерв,
повечето от конгресмените са си били вкъщи.
(Разказвач) Законът предава централната банкова система
на САЩ в ръцете на Борда на Федералния резерв,
правейки ги единствената група, която може да издава
банкноти на Федералния резерв, или щатски долари.
Президентът Уилсън впоследствие съжалявал за това.
Той казал, че е предал страната си.
"Една велика индустриална нация бива контролирана
от собствената си кредитна система. Нашата кредитна система е концентрирана.
Следователно, растежът на нацията и всичките ни дейности
са в ръцете на няколко човека.
Ние сме се превърнали в едно от най-зле управляваните,
едно от най-пълно контролираните и доминирани правителства
в цивилизования свят; едно правителство под натиска
и мнението на шепа властни мъже".
- Президент Удроу Уилсън, 1916 г.
Ние живеем в декретна система.
Фактически някой някъде вкарва числа в компютър.
Eто как днес създаваме пари.
Зад валутата няма нищо. Нищо не я покрива.
Парите се покриват от пълната вяра,
която човек има в правителството на САЩ. Те са документ за дължимост.
(Разказвач) Когато правителството харчи повече, отколкото събира от данъци,
и се нуждае от пари, то не печата пари само,
а взема заем от Федералния резерв в замяна на щатски облигации,
които Федералният резерв отпуска с лихва.
Когато хората и фирмите искат пари, те също се обръщат към банките.
Системата е нагласена. Ако банка купи облигация за 100 долара,
то тя може да отпусне заем 10 пъти по-голям от тази сума, тоест $1000.
Те създават допълнителните средства от нищото:
без пари, злато или каквото и да било покритие.
Освен това банката получава обратно заемите плюс лихвата върху цялата сума.
Парите се създават по този начин
чрез подписа на кредитополучателя и обещанието да ги изплати обратно.
Още по-лошо, много често хората изплащат
много по-голяма от заетата сума, поради начислените лихви.
Това е процесът, чрез който лица,
компании и правителства получават пари.
Почтително се нарича "банкиране с частичен резерв"
и се използва от повечето банкови системи в света,
поддържайки хората и цели нации в постоянен дълг.
Ако само печаташ долари без никакво покритие, в един момент
хората губят увереност във валутата. И точно това се случи.
В момента банковата система се занимава с производство на риск,
като създава дългове за хората.
Съществува риск, че тези хора няма да си изплатят дълга,
но задълженията по риска непрекъснато се прехвърлят
върху американския данъкоплатец и американската валута.
Намираме се в ситуация,
където световните валути са на път да се сринат.
Никой не знае колко време ще отнеме, но Федералният резерв
печата долари така, сякаш няма утре.
Това е едно престъпно предприятие,
базирано върху манипулацията на вниманието, ресурсите
и времето на хората, с цел да се извлече полза от тях.
По този начин те крадат пари от нас.
Крадат плодовете на нашите усилия и труд.
Това е нещо, което се е разраснало като рак в обществото ни.
Всички тези банкери са част от система,
наречена Банка за международни разплащания.
Повечето хора, дори в бизнеса и банкирането, не разбират
тази банка и нейната роля.
Те притежават 40% от активите
на всичките 43 000 компании, които се търгуват на капиталовите пазари.
Банката сама се управлява. Има борд на директорите, който се състои
от 15 управители на централни банки от целия свят.
...и те прибират 60% от годишните приходи.
Те купиха всички наши медии и тези медии манипулират гражданите.
Медиите са се превърнали в глашатаи на корпоративните интереси
на господарите на парите, които контролират политическото статукво.
Има около 118 борда на директори,
които управляват тези 5 гигантски медийни корпорации.
Всичките ръководят различни бордове - от "Монсанто"
през оръжията до храните.
Когато имате всички тези интереси на едно място
е много по-трудно да разграничите
чии интереси наблюдавате изложени в масовите медии.
(ТВ коментатор) Безпристрастни. Уравновесени.
(Дилън Ратиган) Ако искате да разберете властта, трябва да разберете
кой номинира кандидатите,
а не кой гласува за тях.
Нашата система не е демокрация.
Процентът на хората, които участват в процеса на номиниране,
буквално е по-малък от 5% от населението,
а в действителност е по-малък от 1% от населението.
Ако контролирах процеса на номиниране
на храната, която хората ядат,
и винаги номинирах чийзбургери и пържено пиле,
и ви кажа, че това е демократично и може да ядете каквото поискате,
стига то да е чийзбургер или пържено пиле.
Това би ли било демокрация? Мога да ви го представя като демокрация,
тъй като не аз решавам дали ще ядете чийзбургер или пържено пиле.
Може да гласувате в големи и добре рекламирани избори,
относно това дали сме за пърженото пиле или за чийзбургерите.
И хората се организират в племенни групи -
силно против пърженото пиле и силно за чийзбургерите.
Или ще ви обясняват защо точно чийзбургерите ще са
краят на света и защо пърженото пиле ще ви спаси.
(Разказвaч) Тези, които могат да си го позволят,
наемат лобисти, които на практика купуват политици.
В повечето случаи партията на политика няма значение.
(проф. Джеймс Търбър) В Съединените щати дефиницията за лобист е човек,
който защитава интересите на някой друг и получава пари за това.
(Разказвач) Съответно приетите закони много често са написани
от самите корпорации, в тяхна изгода.
(Разказвач) Професор Търбър вижда скрит бум в лобирането и изчислява,
че тази индустрия вкарва в икономиката повече от 9 млрд. долара годишно,
надхвърляни само от туризма и правителството.
Причината, поради която не променяме нещата веднага,
е, че банките имат лобисти във Вашингтон в размери, каквито никога не съм виждала.
(Разказвач) Лобистите са там единствено за да купуват достъп.
Те не са там, за да подобрят демократичния процес.
Семействата и работещите хора просто нямат такава представителна власт
или влияние, които да се грижат за техните нужди.
Всъщност има лобист на "Ситибанк",
който буквално пренаписва една поправка към Закона Дод-Франк.
Тя не е написана от никой политик,
нито дори от някой политически чиновник.
Написана е от лобист на "Ситибанк".
Те са устроили системата така, че да удовлетворяват
и да финансират себе си, на база специални интереси.
Всички неща, които съществуваха през 2007-2008 г.,
които така ни изплашиха - ипотечните облигации,
суапове за кредитни неизпълнения, другите деривати:
те все още съществуват. Абсолютно.
Да, има по-високи капиталови изисквания към банките и тези инструменти не могат
да бъдат използвани толкова много, но изискванията не са чак толкова високи.
Ако нямаме медия, която отразява
кой всъщност пише тези законопроекти и прокарва закони,
за какво се отнасят те и на кого служат,
тогава живеем в една илюзия.
(Пол Райт, автор) По принцип, законите в тази страна се пишат
от хората с пари и власт, защото според мен по дефиниция те контролират
законодателните органи и хората на високи постове в тази страна.
Тази реалност е плашеща,
защото може да си платиш за прокарването на закони,
които да служат на теб и твоята корпорация както ти е изгодно.
Пълната безнаказаност, с която корпорациите
неспирно действат и замърсяват цялата планета...
Голям разлив на токсична въглищна пепел
отново повдига въпроси за сигурността на водата
и за държавните регулатори, надзираващи промишлеността.
Отговорността е нулева, освен някой плесник по ръцете
под формата на глоби от време на време. Искам да кажа, от робския труд
до експлоатацията на природните ресурси.
(Репортер) Огненият ад запращаше пламъци в нощното небе,
подхранван от суровия нефт на пробитите вагони-цистерни.
(Разказвач) Секретарят по транспорта Антъни Фокс може единствено
да посъветва промишлеността, че тези мотриси не са годни за употреба.
Но съветът е само пожелателен.
И така плесникът по ръцете на индустриите,
които замърсяват, заобикалят и нарушават правилата,
ще продължи, докато това е печелившо.
"Джей Пи Морган" платиха 13 милиарда долара глоби миналата година!
Ако имаш толкова пари само за плащане на глоби...
И те заделиха 19 млрд. долара за глоби!
"Джей Пи Морган" ще платят 410 млн. долара за споразумение по обвинения,
но не признават за никакви престъпления.
По-рано "Голдмън Сакс" се споразумя за 550 млн. долара,
без да признава някаква вина.
"Ю Би Ес" се съгласиха да платят около 50 млн. долара.
Съгласно условията на споразумението, "Ю Би Ес" не признава никаква вина.
Мисля, че хората извършват престъпленията,
които социалната им позиция им позволява да извършат.
Мисля, че Бертолд Брехт беше попитал: "Кое е по-голямо престъпление:
да обереш банка или да притежаваш такава"?
Смятам, че както видяхме от всичко, от скандалите за спестявания и заеми
до срива на Уолстрийт, често пъти началниците на банки
крадат от институциите, които ги наемат.
Те извършват всякакви незаконни действия
и все пак много рядко биват съдени за тях.
(Разказвач) За да заздравят позицията си, индустриите често наемат
политици с връзки, след като им изтече мандатът.
Така свързаността между политика и бизнес се задълбочава.
На Уолстрийт, Кантор ще бъде заместник-председател
и изпълнителен директор на инвестиционна банка,
където за две години ще изкара повече от 3 млн. долара.
Обичам да го наричам "Въртящата се врата Вашингтон-Уолстрийт"
и измамите, които се случват там.
(Говорител) Между 1998 и 2004 г., 50% от членовете на Сената
са напуснали, за да станат лобисти. 42% от Камарата.
Тези цифри само се покачват. Средното повишение на заплатата
на тези, включени в проучването, е било 1452%!
През историята е имало малко преструвки за това,
че правителството също така действа и като посредник на богатата класа.
Да, може да има политици идеалисти, които искат
да променят света, но ако те са поне малко добри в своята работа,
те вече не променят света, те обслужват интересите
на своите дарители, ако искат да се издигнат в света на политиката.
Хората казват: "Пиши на своя конгресмен".
Кой, по дяволите, е този глупак, на когото трябва да пишеш?
Той трябва да е най-напред в технологиите и знанието.
Не трябва да му пишеш.
Сигурен съм, че повечето от вас са летели със самолет.
Не е нужно да пишете на пилота: "Летиш под ъгъл!
Изправи самолета, дявол да го вземе"!
Той си знае работата. Затова са го назначили!
Хората във Вашингтон сега са адвокати и бизнесмени
и не могат да решават проблеми.
Има около 317 млн. американци.
През 2012 г., 80% от парите за политическо финансиране
са дошли от 196 човека.
Ако крайната цел е задвижван от печалбата свят, то тези интереси
ще бъдат на първо място и всичко останало на второ.
Това е тъжната действителност.
(Разказвач) В монетарната система потребителите са разглеждани
просто като част от пазара, като потенциални продажби.
Те гордо показват своите дизайнерски лога, коли
и други отличителни белези на марките, повишавайки самочувствието си.
Те се превръщат в поредния билборд.
Ценностите са просто да има увеличение на приходите, година след година.
Ние изкуствено напомпваме животните, за да ги накараме да растат по-бързо.
Ако можеш по-бързо да размножиш клетките на пилето, можеш да го продадеш по-скоро.
Това има ли ефект върху човешкото тяло? Те не се притесняват за това.
Притесняват се за продажбата на пилетата.
Няма въведена ценностна система, която всъщност
да е в полза на човечеството,
защото тя е базирана на консуматорството и печалбата.
Богатството отива в ръцете на богатите по-бързо от всякога в историята.
(Разказвач) Хората говорят за факта, че най-богатият 1%
има много повече от всички останали.
Да вземем населението на целия свят
и да го представим само чрез 100 човека.
Най-бедните са вляво, най-богатите вдясно.
Сега нека да покажем как е разпределено световното богатство.
Болшинството практически няма нищо, докато най-богатите 1%
са натрупали 43% от нашето световно богатство.
Долните 80%, това са 8 на всеки 10 човека,
имат само 6% помежду си.
Най-богатите 300 човека на Земята
притежават същото богатство, колкото най-бедните 3 млрд.
Хората, необходими за да се напълни среден по големина самолет,
имат повече богатство от населението на Индия, Китай,
САЩ и Бразилия, взети заедно.
Успехът на индустриализирания свят зависи от неуспеха
и липсата на развитие на развиващия се свят.
Причината, поради която те имат затруднения, е,
че имат дългове към Първия свят. Ние нямаше да просперираме,
ако ги нямаше трудът и робството, случващи се
в цялата развиваща се държава.
Така че съотношението на властта никога не може да се промени в това отношение,
защото ситуацията буквално зависи от това то да остане така.
(Репортер) Мръсната и опасна работа, извършвана от деца.
Работата долу в ямите обикновено е запазена за тинейджърите,
като само дървени стебла подпират стените на мината.
За тях рискът е реален.
Богатите правителства обичат да казват, че помагат на бедните страни
да се развиват, но кой на кого помага в случая?
Всяка година бедните държави изплащат около $600 млрд.,
обслужвайки дългове към богатите страни,
по заеми, които вече многократно са изплатени.
Следват парите, които бедните държави губят заради търговски правила,
наложени от богатите страни.
Всичко това прави повече от $2 трилиона годишно.
Паричните системи съществуват от векове и, независимо дали го осъзнаваме,
винаги са били използвани за контролиране на поведението
чрез ограничаване на покупателната способност на повечето хора.
Един пример за това е наказателната система.
Смятам, че много хора виждат нашата наказателна система
като расистка конспирация поради факта, че имаме
такава масова несъразмерност,
особено на чернокожи, които са заключени в нашите затвори.
От 40% до 50% от хората
в нашата наказателна система са чернокожи мъже.
А чернокожите мъже съставляват около 5% от населението на САЩ.
Хората могат да дискутират причините за това.
Това важи за всичко - от институционален расизъм до полицейски практики.
Но мисля, че в крайна сметка всичко се свежда до класата.
Причината расовите малцинства да са така несъразмерно лишени от свобода е,
че те също така са и несъразмерно бедни.
Случаят говори за система на правосъдие на две различни равнища.
Това е богат човек, който е наел много добър адвокат,
който да накара системата да работи за него.
Повечето хора не биха получили такъв вид правосъдие.
Никой не твърди, че богатите чернокожи мъже
биват масово или дори в значителен брой лишавани от свобода.
Богатите чернокожи мъже получават почти същото отношение,
което и богатите бели мъже получават, т.е. те не влизат в затвора.
Средата формира ценностите. Съответно няма да работиш върху индивида.
Нито върху човека, който има емоционални проблеми.
Той може да има емоционални проблеми, защото получава минимална заплата.
Психолозите се опитват да приспособят човека към тази система,
значи трябва да са невежи.
(Разказвач) Броят на рецидиви в затворите е голям
и мнозина смятат, че поради тази причина затворите не работят.
Но в крайна сметка затворите имат огромен успех
като инструмент за социален контрол,
опазващ установената политическа и икономическа система.
Ако наемеш хора, които са експерти единствено в затварянето
на индивиди в затвора в опит за справяне със социални проблеми,
няма да получиш много добро решение.
Но мисля, че те са много добри в затварянето на хора
и ето защо мисля, че масовото лишаване от свобода
има огромен успех за управляващата класа в тази страна.
(Разказвач) Според Световната здравна организация
колкото по-голямо е икономическото неравенство,
толкова е по-висок процентът на насилие - от убийства до войни.
САЩ са с най-високия процент на убийства от всички развити страни.
Съединените щати са на първо място по много неща
и мисля, че най-голямото нещо, в което сме номер едно,
е това колко много хора заключваме.
Грубо 5% от световното население живее в САЩ,
но при нас са 25% от затворниците по света.
Китай има 4 пъти повече население от Щатите
и наполовината затворници.
САЩ имат повече затворници, отколкото Съветският съюз е имал
в разгара на чистките и колективизацията
през 1930-те и съветския ГУЛАГ.
Последици на бедността
(Разказвач) Бедността е порочен кръг, от който бедните рядко могат да избягат.
Проучвания показват, че оскъдицата може да намали умствения капацитет
и когнитивните функции.
При децата развитието на мозъка и паметта са засегнати.
Бедността е по-голям рисков фактор за развиване на психични заболявания
отколкото това да бъдеш свидетел на война.
(Разказвач) Социално-икономическото изключване
също пречи на хората да купуват здравословни храни,
тъй като обработените, пакетирани храни с високи нива на захар и натрий
са много по-евтини от богатите на хранителни вещества пресни храни.
Без магазини за хранителни стоки
В последните години се появи смущаваща тенденция.
Има голям брой съкращаване на инвестициите в хранителните магазини,
които като бизнес решение преднамерено са се изнесли от общности с нисък доход.
Здравословни проблеми
(Разказвач) Стресът от бедността също така се свързва
и със здравословни проблеми като високо кръвно налягане и холестерол,
повишени нива на затлъстяване и диабет.
Статистически, бедните е много по-вероятно да пушат.
Освен това те често са принудени
да живеят в райони с лошо качество на въздуха.
Но това далеч не е проблем само на бедните -
всички стъпала на социоикономическия спектър страдат,
когато въздухът, храната и водата са замърсени от емисии на изкопаеми горива
и радиацията от ядрени аварии.
(Репортер) Заради ядрената авария в централата Фукушима
цялата местност сега е радиоактивна пустош,
а хората, живели там, не знаят дали някога ще могат да се завърнат у дома.
Смъртни случаи поради замърсяване
(проф. Марк Джейкъбсън) Сегашната енергийна инфраструктура причинява
годишно по света между 2.5 и 4 млн. смъртни случая от дихателни заболявания,
сърдечносъдови заболявания и усложнения при астма.
Намираме се в центъра на Пекин и за пореден път
нивата на замърсяване са извън всякакви норми.
Отчетени са около 25 пъти по-високи стойности от стандартите на СЗО.
...включително 50 до 100 хиляди смъртни случая на година в САЩ,
от които 16 000 - само в Калифорния.
"Позволихме си да повярваме и да живеем
в две взаимосвързани икономически лъжи:
че нищо няма цена освен тази, поставена му от пазара;
и че икономическият живот на обществата ни може спокойно
да бъде предаден на големите корпорации". - Уендъл Бери
Икономическата система, в която живеем днес, разрушава планетата,
защото се базира на неустойчив модел.
Точно сега виждаме доказателствата за това.
Сегашната енергийна инфраструктура, съществуваща от дълго време,
е довела до натрупването на парникови газове и частици,
които причиняват затопляне на земния климат.
Климатът на Земята се затопля с по-бързи темпове от когато и да било
след разтопяването на ледовете през последната ледникова епоха.
Какви са реалните цени?
Ако сметнем цените на войната,
на замърсяването и на разрушаването на околната среда,
то един галон бензин би струвал между 15 и 20 долара.
Само че американският данъкоплатец субсидира бензина, като поема
разходите от замърсяването, разходите за почистване на нефтени разливи,
разходите за една глобална хищническа армия,
която подсигурява тези ресурси
за частните енергийни компании,
които след това ни продават бензина за 3, 4 или 5 долара на галон,
поддържайки по този начин системата.
Планетарен ефект
Освен това, по-високите нива на въглероден диоксид:
CO2 се разтваря във вода и се преобразува във въглеродна киселина,
в резултат от което океаните се окисляват.
Това разрушава кораловите рифове.
Трябва да осъзнаем, че планетата има определени
сили на самовъзстановяване. Безспорно вече сме претърпели
многобройни измирания от световен мащаб. Имаме фосили, които го показват.
И Земята се е възстановила.
Но все пак носещият капацитет на планетата е ограничен.
Освен това, увеличават се случаите на горски пожари,
а това също увеличава замърсяването на въздуха, както и температурите.
Бих искал да мисля, че някой ден ще сме многопланетен вид,
но все пак трябва да се грижим за родната си планета.
Покачващо се морско равнище
Глобалното затопляне оказва още много допълнителни въздействия.
Повишаването на морското ниво е много голям проблем.
Например, в момента имаме 65 до 70 метра морско равнище под формата на лед,
предимно в Антарктика, но също така и в ледници в Гренландия
и в плаващите ледове в Арктика и други места.
Ако температурата е достатъчно висока, че да се разтопи всичкият този лед,
морското равнище ще се покачи с 65 до 70 метра,
което ще покрие 7% от цялата суша на планетата.
Това е навсякъде по крайбрежията, където живеят повечето хора по света -
това ще причини огромно бедствие.
Почти сигурно е, че възстановителните сили на Земята
имат определени ограничения. Ако прекалено насилим късмета си,
откъде знаем, че няма да получим неудържим парников ефект на Земята,
какъвто има на планетата Венера?
Яростни бури
Също така се наблюдават засилени бури, повишена интензивност на ураганите,
както и по-големи крайности в климатичните условия,
което се свързва с глобалното затопляне.
С това се асоциират значителни проблеми, и всички те са свързани
с емисиите от горенето на въглища, газ и нефт,
които произвеждаме още от началото на Индустриалната революция,
започнала към средата на 18 век.
На планетата имаме ограничена система, по същия начин като в космически кораб.
Разбира се, на кораба знаем много по-добре ограниченията на средата,
отколкото ги знаем на Земята, защото планетата е много по-сложна
от контролираната среда, която имаме в космическия кораб.
Но тя е ограничена, Земята е ограничена
и е поддържала живот в продължение на милиарди години.
Да се надяваме, че ще продължи да го прави,
но нека не насилваме Земята отвъд точката, от която може да се възстанови.
Земята лудницата на Вселената ли е? - Алберт Айнщайн
(Разказвач) Възможно е самите войни да ни погубят,
да не говорим за околната среда.
Искаме да изпратим съобщение на Америка! Колкото повече атаки с дрони провеждате,
толкова повече хората ще се възмущават от вас!
Дроните създават истински фабрики за атентатори самоубийци.
Нашето брутално, съревнователно поведение не е човешка природа,
а е просто резултат от оскъдността, която прави всички ни конкуренти
в битката за докопване до средствата за оцеляване.
Макар оскъдността да се среща естествено в природата,
тя също бива създавана умишлено от индустриите и правителствата
с цел печалба и национален интерес.
Докато държавите са затънали в оскъдност,
между хората ще продължават да избухват конфликти.
Престъпления, убийства,
други видове насилие
и накрая, войни:
върховният израз на човешката глупост.
Бомбардирайте ги до дупка!
Тези поведения трябва да бъдат надраснати, ако искаме да оцелеем.
Хвърлете бомбите върху им!
Това е най-добрият инструмент за вербуване на Ал Кайда.
Това гарантира, че цикълът на насилието ще продължи.
(Разказвач) Имайки технологичните възможности да се погрижим за всички,
ние трябва да предприемем стъпки към различен подход.
Или безкрайният цикъл на растежи, спадове
и войни ще продължи.
(саркастично) О, не! Мир по наше време! Олеле...
"Ако не свършим с войните, войните ще ни довършат".
- Х. Уелс, 1936 г.
Никой, най-вече Съединените щати, не тръгва на война,
за да освобождава или да разпространява демокрацията.
На практическо ниво единственият стимул за започване на война
е придобиването на ресурси.
В случая на Съединените щати обикновено става дума или за енергийни ресурси,
или за поддържането на политически съюзи,
които запазват достъпа до енергийни ресурси.
(Разказвач) Смедли Бътлър, генерал-майор от морската пехота на САЩ,
най-декорираният пехотинец към момента на смъртта си,
го казва добре:
"Прекарах 33 години и 4 месеца в активна военна служба
и през този период почти през цялото време
бях първокласен бияч, обслужващ интересите на големия бизнес,
на Уолстрийт и банкерите.
Накратко, бях рекетьор,
гангстер на капитализма.
Помогнах да направим Мексико безопасен за американските петролни интереси.
Помогнах да направим Хаити и Куба прилични места,
в които хората от "Нешънъл Сити Банк" да събират печалби.
Помогнах за покоряването на половин дузина централноамерикански републики
за облагата на Уолстрийт.
Помогнах за прочистването на Никарагуа
в интерес на международната банка "Браун Брадърс".
В Доминиканската Република създадох условия
за утвърждаване на американските захарни интереси.
Помогнах да "оправим" Хондурас за американските плодови компании.
В Китай помогнах на "Стандарт Ойл" да работи необезпокоявано.
Гледайки назад, може да съм дал някои идеи на Ал Капоне.
В най-добрите си времена той рекетираше три квартала.
Аз оперирах на три континента.
Войната е рекет. Винаги е била.
Неколцина печелят, мнозинството плаща. Но има начин това да се прекрати.
И той не е с конференции за разоръжаване.
Единственият ефективен начин е да се премахне печалбата от войната".
Университетите ни днес са оборудвани по-добре от всякога.
Най-добрите микроскопи, най-добрата научна апаратура.
Но бомбите стават все по-страшни.
Войните стават по-страшни. Убийствата стават все повече.
Не е нужно да убивате хора или да бомбардирате градове.
Има нещо сбъркано в културата ни, много сбъркано!
(Аби) И така, ние не можем да оцелеем с тази система.
Мисля, че е време да преосмислим системата и да открием
как можем да оцелеем, не само като вид,
но и като планета, защото времето ни изтича.
(Разказвач) Да обвиняваме отделни индивиди или корпорации
не ни води до първопричините на проблемите.
Самата структура на социоикономическата ни система
принуждава всички да преследват собствените си нужди,
създавайки хищническа среда на конкуренция.
Опитите да се търсят решения на огромните проблеми
вътре в рамките на днешното ни общество ще послужат само като временни кръпки,
удължаващи живота на една бързо остаряваща система.
(Разказвач) В следващия епизод ще разгледаме повече перспективи
в областите на автоматизацията, науката
и устойчивата енергия.
Проектът "Венера" ще представи едно иновативно обществено устройство.
Неговата основна грижа е благоденствието на хората,
осигуряване на висок жизнен стандарт за всички,
същевременно съхранявайки планетарната екосистема.
Ще обясним и илюстрираме много предложения:
цялостни градски системи;
канали, които отвеждат прииждащите води
към пустини под морското равнище;
градове в моретата, които възстановяват океанската среда;
и други вълнуващи възможности за глобално преустройство.
Следва продължение
Превод: Linguistic Team International http://forum.linguisticteam.org